Document ID: 32007D0455

DEĊIŻJONI TAL-KUNSILL 2007/455/CFSP
tal-25 ta’ Ġunju 2007
li timplimenta l-Pożizzjoni Komuni 2004/161/CFSP li ġġedded il-miżuri restrittivi kontra ż-Żimbabwe
IL-KUNSILL TA' L-UNJONI EWROPEA,
Wara li kkunsidra l-Pożizzjoni Komuni 2004/161/PESK (1), u b'mod partikolari l-Artikolu 6 tagħha, flimkien ma' l-Artikolu 23(2) tat-Trattat ta' l-Unjoni Ewropea,
Billi:
(1)
Bil-Pożizzjoni Komuni 2004/161/PESK il-Kunsill adotta miżuri, inter alia, biex jipprevjeni d-dħul fi, jew transitu mit-territorji ta' l-Istati Membri ta' individwi li jimpenjaw ruħhom f'attivitajiet li jheddu serjament id-demokrazija, ir-rispett għad-drittijiet tal-bniedem u l-istat ta' dritt fiż-Żimbabwe u biex jiffriża l-fondi u r-riżorsi ekonomiċi tagħhom.
(2)
B'segwitu tal-brutalità reċenti mill-Gvern taż-Żimbabwe kontra partitarji ta' l-oppożizzjoni, u r-rwol speċifiku tal-pulizija f'dawn l-avvenimenti, l-ismijiet ta' l-Assistent Kummissarju tal-Pulizija nkarigat mil-Liġi u l-Ordni u l-Assistent Kummissarju Anzjan tal-Pulizija nkarigat minn Harara għandhom jiżdiedu mal-lista li tinsab fl-Anness għall-Pożizzjoni Komuni 2004/161/PESK.
(3)
Minbarra dan, raġunjiet iktar iddettaljati għandhom jingħataw fir-rigward ta' l-individwi elenkati f'dak l-Anness.
(4)
L-Anness għall-Pożizzjoni Komuni 2004/161/PESK għandu għalhekk jiġi aġġornat u rivedut bi qbil ma' dan,
IDDEĊIEDA KIF ĠEJ:
Artikolu 1
L-Anness għall-Pożizzjoni Komuni 2004/161/PESK għandu jinbidel bl-Anness għal din id-Deċiżjoni.
Artikolu 2
Din id-Deċiżjoni għandha jkollha effett fid-data ta' l-adozzjoni tagħha.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Magħmul fil-Lussemburgu, 25 ta’ Ġunju 2007.

Labels: 18
11
5